امریکاگه خطاب قیلگن ایردوغان: «فتو ییتکچیسی فتح الله چی ترور تشکیلاتینی نیمه‌ اوچون دیپورت قیلمه‌یه‌بسیز؟»،-دیدی.
ایردوغان خصوصي تلویزیون کانالیده آلب باریلگن جانلی کورسه‌تووده سواللرگه جواب بیرر ایکن، فتح الله چی ترور تشکیلاتیگه قرشی کوره‌شده قطعي بولیشگه اعتبار قره‌تدی.
ایردوغان امریکانی فتح الله چی ترور تشکیلاتینی و اونینگ ییتکچیسی فتح الله چی ترورینی حمایه‌ قیلگنلیکده عیبله‌دی.
«بو شخصنی حاضرده امریکا حمایه‌ قیلماقده. اونینگ آرقه‌سیده امریکا بار و او 400 هکتارلیک حولیده قیرالدیک یشه‌ماقده. بو جنایتچینی «عیبدارلرنی تسلیم قیلیش شرطنامه‌سی» اساسیده دیپورت قیلیش نینگ امکانی یوقمی؟ بو شخصنی دیپورت قیل! ای‌ امریکا! اورته‌ده‌گی شرطنامه‌گه نیمه‌ اوچون عمل قیلمه‌یه‌بسن؟»،-دیدی رجب طیب ایردوغان.
جمهور ریس نینگ تأکیدلشیچه، فتح الله چی ترور تشکیلاتیگه اعضا 83 نفر شخص خارج دولتلردن تورکيه‌گه اوشلب آلیب کیلیندی.
عینِ پیتده، ایردوغان ترور تشکیلاتلری PKK/PYD-YPG گه قرشی کوره‌شده یوق قیلینگن جنگریلر سانینی هم معلوم قیلدی.
«بوگونگچه سوريه‌ نینگ عفرین تومنیده 4254 ته جنگری یوق قیلیندی. 10 مارچده باشلنگن حربي عملیاتلرده عراق نینگ شمالیده 346 جنگری، چیگره‌ حدودیمیزده 240 جنگری یوق قیلیندی»،-دیدی ایردوغان.
تورکيه جمهور ریسی رجب طیب ایردوغان تروریزمگه قرشی کوره‌ش نه‌فقط تورکيه حدودیده، بلکه‌ چیگره‌ آرتیده هم قطعيلیک بیلن دوام ایتیشینی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
